### *Projekts*

**LATVIJAS REPUBLIKAS MINISTRU KABINETS**

   2013.gada \_\_\_. \_\_\_\_\_\_\_\_\_     Noteikumi Nr.\_\_\_

   Rīgā    (prot. Nr.\_\_ \_\_ § )

**Latvijas Nacionālā mākslas muzeja**

**publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Latvijas Nacionālā mākslas muzeja (turpmāk – muzejs) sniegto publisko maksas pakalpojumu cenrādi.

2. Muzejs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0) Nr.1 un pielikums Nr.2).

3. Par muzeja publisko maksas pakalpojumu cenrāža ([pielikums](http://likumi.lv/doc.php?id=252753#piel0) Nr.1 un pielikums Nr.2) 1., 2., 3. un 4.punktā minētajiem pakalpojumiem maksu neiekasē no:

3.1. pirmsskolas vecuma bērniem;

3.2. 1. un 2. grupas invalīdiem (uzrādot invaliditātes apliecību), un no 1. grupas invalīdu vai bērnu invalīdu pavadošās personas;

3.3. Latvijas muzeju darbiniekiem (uzrādot apliecību);

3.4. Starptautiskās muzeju padomes (*ICOM*) biedriem (uzrādot biedra karti);

3.5. Latvijas Mākslas akadēmijas pilna laika studentiem (uzrādot apliecību);

3.6. Latvijas mākslas skolu un profesionālās vidējās mākslas izglītības iestāžu audzēkņiem (uzrādot apliecību);

3.7. bērnunamu audzēkņiem (uzrādot apliecību);

3.8. Latvijas Mākslinieku savienības biedriem (uzrādot apliecību);

3.9. Latvijas Nacionālā mākslas muzeja drauga kartes īpašniekiem (uzrādot karti un personu apliecinošu dokumentu);

3.10. plašsaziņas līdzekļu pārstāvjiem, kas atspoguļo norises muzejā (uzrādot preses karti);

3.11. grupu (ne mazāk par 10 apmeklētājiem) vadītāja (gida);

3.12. muzeja apmeklētājiem Starptautiskajā muzeju dienā – 18.maijā.

4. Par muzeja publisko maksas pakalpojumu cenrāža ([pielikums](http://likumi.lv/doc.php?id=252753#piel0) Nr.1 un pielikums Nr.2) 1. un 2.punktā minētajiem pakalpojumiem katra mēneša pēdējā svētdienā maksu neiekasē.

5. Muzejs maksu par publiskajiem maksas pakalpojumiem iekasē:

5.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

5.2.skaidrā naudā muzeja kasē;

5.3. muzejā ar *VISA, VISA Electron, MasterCard, Maestro vai American Express* maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina..

6. Atzīt par spēku zaudējušiem Ministru kabineta 2011.gada 15.marta noteikumus Nr.194 „Noteikumi par valsts aģentūras „Latvijas Nacionālais mākslas muzejs” sniegto publisko maksas pakalpojumu cenrādi” (Latvijas Vēstnesis, 2011, 44.,132.nr).

7. Šo noteikumu 1.pielikums ir spēkā līdz 2013.gada 31.decembrim.

8. Šo noteikumu 2.pielikums stājas spēkā 2014.gada 1.janvārī.

9. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro šo noteikumu 1.pielikumu.

Ministru prezidents V.Dombrovskis

 Kultūras ministra p.i.

    tieslietu ministrs                                                             J.Bordāns

Vīza: Valsts sekretārs G.Puķītis

2013.09.24. 10:07

369

Māra Lāce

tālr. 67325051; fakss 67357408

lnmm@lnmm.lv